laion/Wikipedia-Exotic huggingface dataset:
ספרי דברים

ספרי דברים הוא מדרש הלכה מדבי רבי עקיבא על ספר דברים. הוא ייחודי בכך שחלק גדול יחסית שלו עוסק בדברי אגדה. ניתן לחלק את הקובץ לשלושה חלקים עיקריים: פסקאות א-נב: דרשות לפרשיות דברים ואתחנן ועקב, רובם בענייני אגדה (יוצאת מן הכלל היא פרשיית שמע ישראל) פסקאות נג-שג: מדרשי הלכה לפרשיות ראה, שופטים, כי תצא, כי תבוא. פסקאות שד-שנז: מדרשי אגדה לפרשיות נצבים, וילך, האזינו, וזאת הברכה. מתוכן הדרשות ומסגנונן ניכר כי הקובץ נכתב בשיטתו של רבי עקיבא. נמצאים בו דרשות של לשונות כפולים על פי שיטת רבי עקיבא. הלכות רבות שמובאות בו ללא מקור מצוינות במקום אחר בשם רבי עקיבא. ייתכן שספרי זה הוא חלק מהספרי הנזכר בתלמוד שאמר עליו רבי יוחנן ”סתם ספרי רבי שמעון (בר יוחאי) ואליבא דרבי עקיבא”. הייחוס לבית המדרש של רבי שמעון בר יוחאי עולה יפה עם הייחוס לשיטת רבי עקיבא, רבו של רשב"י. עם זאת חדרו לספר מדרשים רבים מהמדרש המקביל של דבי רבי ישמעאל - מכילתא דברים, שרובה אבדה. פרופסור אליעזר אריה פינקלשטין הוציא בברלין מהדורה מדעית של הספרי ב-1939, חודש ימים אחרי פרוץ מלחמת העולם השנייה. עותקים אחדים נשלחו לא"י וגם לארצות אחרות. ברם רובם נשארו בגרמניה, וכנראה נאבדו בימי המלחמה ולא נשאר מהם זכר. בשנת התשכ"ט הוציא לאור בניו יורק מהדורת צילום. פינקלשטיין מסביר בהקדמה שם מדוע לא תיקן את הטעון תיקון במהדורה המקורית, אף על פי שהיה ער לצורך בתיקונים. ספרי ספרי במדבר מכילתא דברים ענת‏ רייזל‏, "ספרי דברים", בלקסיקון מבוא למדרשים‏, עמ' 83; הוצאת תבונות - מכללת הרצוג, תשע"א. גרסה מקוונת של הספר (לבעלי הרשאה), באתר "כותר" מנחם יצחק כהנא, דרש המזהיר : ותרומתו למחקר ספרי דברים ומכילתא דברים. ירושלים: מוסד ביאליק, ©תשפ"ג 2022. ספרי דברים, ב"אנציקלופדיה יהודית" באתר "דעת" מאגר הספרי, הקלדה של כתבי היד של הספרי, באוצר עדי הנוסח התנאיים, של אוניברסיטת בר-אילן. הספרי באתר "דעת" ספרי באתר היברובקס ספרי דברים, טקסט דיגיטלי באתר ספריא ספרי דברים, באתר אנציקלופדיה בריטניקה (באנגלית)
אחרון פיראטי הרקיע

אחרון פיראטי הרקיע הוא הספר הראשון בסאגת רוק בארקוואטר, בסדרה קורות קצעולם. ספר זה מגולל את קורות הקצה לאחר סיום הספר חצות מעל סנקטפראקס. לאחר שאמא סערה הגיעה לגאונהר, מחלה פקדה את הקצה-מחלתאבן, הגורמת לכל סלעי הטיסה להירקב, כולל סנקטפראקס החדשה. כעת קאולקייפ, הנשגב בבכירי האקדמיה, נכלא בצינוק. סנקטפראקס נחלקה לשניים-האבירים הספרנים החיים תחת לאדמה, ונוטרי הלילה, בהנהגת ווקס, יריבו של קאולקייפ. על מנת ליצור קשר עם העולם בנה ווקס דרך מעבר מעירתחתונה עד יערעבות, אך השרייק השתלטו על הדרך ובאופן כללי על כל עולמות הקצה. רוק הוא אביר ספרן צעיר, שיחד עם חבריו יוצא למסע מחקר ביערעבות. הוא עוקב אחרי דובי בנדר עד לכינוסם השנתי, ושם פוגש דמות מיוחדת-טוויג האגדי. טוויג מספר לו שהוא וצוותו על הספינה "פושטתרקיע" יצאו לעבר גאונהר כדי לאסוף את מוג'ין, גום ודגיער שנשארו שם, אך בדרך הם לקו בקדחת-המים-השחורים, ואיש לא שרד מלבד טוויג. 16 שנה שייט טוויג ברקיע, עד שלבסוף עגן את ספינתו בארצותסוף-איפה שפגש את הגלואמלוזר הנורא-ומאז חי עם דובי הבנדר. כאשר טוויג שומע כי ידידו קאולקייפ חי, הוא ורוק מתכננים תוכנית פשיטה על מגדל הלילה. ספינת הרקיע האחרונה, יחד עם צוות של דובי בנדר, מפליגה למסעה האחרון. אולם גם סלע הטיסה של פושטתרקיע לוקה במחלתאבן, וטוויג מחליט למות עם ספינתו. ציפורסעד מציל אותו ולוקח אותו לגאונהר. בסוף הספר מגלה רוק כי כשהיה ילד חי בקן של דובי בנדר ולכן הוא מבין את שפתם. אחרון פיראטי הרקיע, באתר OCLC (באנגלית)
מיכאל שיחור

מיכאל שיחור (נולד ב-11 בספטמבר 1959 בתל אביב) הוא המפתח והעורך של מדריכי הטיולים 'שיחור', מייסד ומנכ"ל של הוצאת 'שיחור' המתמחה במדריכי טיולים לתייר הישראלי. שירת בצה"ל בתפקיד קצין חינוך וידיעת הארץ. התחיל בכתיבת סדרת הספרים לאחר טיול שעשה בגיל 17 ביבשת אמריקה. באותה עת החליט לוותר על רכישת מדריך הטיול למקסיקו כדי לחסוך 10$, ורק בדיעבד, כאשר שב לארצות הברית, הבין שהחמיץ את הפירמידות של המאיה בגלל שלא ידע על קיומן. אירוע זה עורר אצלו את המודעות לנחיצות מדריך מסודר ומפורט שישרת את התייר הישראלי בטיוליו. בגיל 23 ייסד את החברה ופרסם את מדריך הטיולים הראשון שלו. ספרי הוצאת שיחור תורגמו ל-13 שפות[דרוש מקור] ונמכרו במיליוני עותקים. הוציא לאור 45 מדריכים לערים ולארצות שונות בעולם. בשנת 1994 יזם שיחור את אחת מתוכנות התיירות הדיגיטלית הראשונות בעולם, בצורת תקליטור שכלל מפות ומידע על יעדי נסיעות פופולריים. בשנת 2009 השיק שיחור תכנים דיגיטליים שכללו, בין היתר, אתר אינטרנט גדול ואפליקציית תיירות לטלפונים חכמים ולמכשירי אייפד. בנוסף, עוסק שיחור בייעוץ כמומחה בנושאי תיירות לגופים גדולים בארץ ובעולם. בשנת 2021 החל בפיתוח אפליקציה לתכנון חופשה מותאמת אישית על בסיס מאגר המידע של מדריכי שיחור, אך המיזם לא הצליח כלכלית, והחברות שבבעלותו שקעו בחובות, ששיחור ערב להם. מיכאל שיחור, דף שער בספרייה הלאומית אליק מרגלית, לכל אחד יש עיר ושמה ירושלים, באתר nrg‏, 18 ביולי 2011 אפרת נוימן, "פעל חודש אחד": מיזם התיירות החדשני של מיכאל שיחור הסתבך בחובות, באתר TheMarker‏, 14 בדצמבר 2023 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1930 בספורט

ערך מורחב – 1930 טור דה פראנס - אנדרה לדוק (צרפת צרפת) ג'ירו ד'איטליה -אלפרדו בינדה (איטליה איטליה) המשחקים העולמיים לנשים נערכו בפראג שבצ'כיה. ערכים מורחבים – אליפות צרפת הפתוחה 1930, אליפות וימבלדון 1930 אליפות אוסטרליה הפתוחה - דפני אקהרסט (אוסטרליה אוסטרליה) אליפות צרפת הפתוחה - הלן וילס (ארצות הברית ארצות הברית) ווימבלדון - הלן וילס (ארצות הברית ארצות הברית) אליפות ארצות הברית הפתוחה - בטי נטהול (בריטניה בריטניה) אליפות אוסטרליה הפתוחה - אדגר מון (אוסטרליה אוסטרליה) אליפות צרפת הפתוחה - אנרי קושה (צרפת צרפת) ווימבלדון - ביל טילדן (ארצות הברית ארצות הברית) אליפות ארצות הברית הפתוחה - ג'ון דוג (ארצות הברית ארצות הברית) ערך מורחב – גביע דייוויס 1930 נבחרת צרפת (צרפת) זכתה בגביע לאחר ניצחון 1-4 על נבחרת ארצות הברית (ארצות הברית). נבחרת אורוגוואי (אורוגוואי) זוכה במונדיאל במתכונתו הראשונה, לאחר ניצחון על נבחרת ארגנטינה (ארגנטינה) בתוצאה 2-4. א.א.ל. לימסול - קפריסין קפריסין אוראל - רוסיה רוסיה פ.צ. רוסטוב - רוסיה רוסיה צ'טינקאיה טורק - קפריסין קפריסין קוקסי - אלבניה אלבניה ריאל מדריד קסטיליה - ספרד ספרד ליגה דפורטיבה אוניברסיטריה דה קיטו - אקוודור אקוודור אינטר מילאנו זוכה באליפות בפעם השלישית. שפילד ונסדיי זוכה באליפות בפעם הרביעית והאחרונה. ארסנל זוכה בגביע בפעם הראשונה, לאחר ניצחון על האדרספילד טאון בתוצאה 0-2. ארסנל זוכה במגן הקהילה בפעם הראשונה, לאחר ניצחון על שפילד ונסדיי בתוצאה 2-1. בוקה ג'וניורס זוכה באליפות בפעם השישית. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - קורינתיאנס זכו בתחרות אליפות ריו דה ז'ניירו בכדורגל - "Ypiranga" ו-Fluminense de Niterói זכו באליפות הרטה ברלין זוכה באליפות בפעם הראשונה, לאחר ניצחון על הולשטיין קיל בתוצאה 4-5. אתלטיק בילבאו זוכה באליפות בפעם הראשונה, ובגביע בפעם העשירית, לאחר ניצחון על ריאל מדריד 2-3 לאחר הארכה (2-2 בתום הזמן החוקי), ובכך משלימה זכייה ראשונה בדאבל. גביע המלך הספרדי - ריאל מדריד זכתה בגביע. ערך מורחב – הגביע הארץ ישראלי 1930 מכבי תל אביב זוכה בגביע בפעם השנייה ברציפות ובסך הכל, לאחר ניצחון על קבוצת נורטהמפטונשיר רגימנט בתוצאה 1-2. אורוגוואי (אורוגוואי) זכתה באליפות וארגנטינה (ארגנטינה) זכתה במקום השני ליגת העל האיטלקית בכדורסל - Società Ginnastica Triestina מעיר טריאסטה זכה באליפות בארצות הברית קבוצת "קליבלנד רוזנבלומס" מקליבלנד זכתה באליפות ABL. חובנטוד בדאלונה (ספרד ספרד) מרוצי הגרנד פרי למכוניות צרפת - פיליף אטנסלה (צרפת צרפת) במכונית מתוצרת בוגאטי מונקו - רנה דרייפוס (צרפת צרפת) במכונית מתוצרת בוגאטי אינדי 500 - בילי ארנולד (ארצות הברית ארצות הברית) במכונית מתוצרת "מילר" הלן מדיסון (ארצות הברית ארצות הברית) 6 במרץ בסיינט אוגוסטין, ארצות הברית - שיא עולם חדש במשחה ל-200 מטר חופשי בתוצאה של 2:34.6 דקות 14 במרץ במיאמי ביץ', ארצות הברית - שיא עולם חדש במשחה ל-100 מטר חופשי בתוצאה של 1:08.0 דקות 6 ביולי בלונג ביץ', ארצות הברית - שיא עולם חדש במשחה ל-800 מטר חופשי בתוצאה של 11:41.2 דקות ז'אן טאריס (צרפת צרפת) 30 במאי - בפריז, צרפת - שיא עולם חדש במשחה ל-800 מטר חופשי בתוצאה של 10:19.6 דקות מדיה וקבצים בנושא 1930 בספורט בוויקישיתוף
יוביסופט

יוביסופט (באנגלית: Ubisoft Entertainment; בצרפתית ובשפות נוספות נהגה השם אוביסופט) היא חברה צרפתית לפיתוח והפצה של משחקי מחשב ומשחקי וידאו. יוביסופט היא מפיצת משחקי המחשב השלישית בגודלה באירופה והרביעית בגודלה בארצות הברית. החברה מעסיקה יותר מ-6,400 עובדים ברחבי העולם, 1,600 מתוכם בסטודיו הפיתוח הגדול ביותר של החברה במונטריאול, קנדה. יוביסופט היא חברה ציבורית שמניותיה נסחרות בבורסת Euronext. בין משחקיה הבולטים של החברה: Tom Clancy's Ghost Recon (סדרת משחקים), ריימן, סדרת משחקי Assassin's Creed, ‏Far Cry, המתיישבים 4, Driver, Heroes of Might and Magic, Howrse (מהמשחק החמישי), TrackMania וסדרת משחקי הנסיך הפרסי. החברה נוסדה על ידי חמישה אחים למשפחת גיימו, במרס 1986 בצרפת. איב גיימו ערך מספר עסקאות עם חברות כמו Electronic Arts, Sierra Entertainment, ו-MicroProse על מנת להפיץ את המשחקים שלהם בצרפת. עד שנת 1990, יוביסופט הרחיבה את קהל היעד והפיצה את משחקיה בין השאר בארצות הברית, בבריטניה ובגרמניה. בשנות ה-90 המוקדמות, יוביסופט יזמה הפצה של משחקים בפיתוח ביתי שיצא לפועל בשנת 1994 בפתיחת הסטודיו שלה במונטריאול שבקנדה, תחת השם יוביסופט מונטריאול, שהפך מאוחר יותר למשרדה הראשי. יוביסופט הפכה לחברה ציבורית לראשונה בשנת 1996, והמשיכה בהרחבת המשרדים שלה מסביב לגלובוס. בשנת 2000, יוביסופט רכשה את Red Storm Entertainment. לאורך השנים יוביסופט רכשה חברות רבות, עם הרכישות שלה היא השיגה את הזכיינות על כותרים רבים שלא היו שייכים לה. כך לדוגמה הם תמכו במטריקס אונליין, השיגו את הזכיינות לכותר מיסט, ואת הזכיינות לאחת הכותרים היותר מוצלחים שלה הנסיך הפרסי. בשנת 2008, יוביסופט רכשה את Massive Entertainment, חברה שהייתה אחראית לפיתוחי משחקי אסטרטגיה ממיקרוסופט. החברה פיתחה כותרים מוצלחים כמו Far Cry 3, או הכותר החדש מבית יוביסופט - Tom Clancy's The Division. עם התפרקות THQ הם רכשו את הזכויות על South Park: The Stick of Truth. כחברה העצמאית לפיתוח משחקי מחשב הגדולה השלישית בעולם, יוביסופט היא בעלת משרדים ואולפנים רבים ברחבי העולם. מדיה וקבצים בנושא יוביסופט בוויקישיתוף אתר האינטרנט הרשמי של יוביסופט (באנגלית, בגרמנית, בצרפתית, באיטלקית, בספרדית, בפורטוגזית, בהולנדית, בפולנית, ברוסית, בקוריאנית, בתאית, בסינית וביפנית) יוביסופט, ברשת החברתית פייסבוק יוביסופט, ברשת החברתית אקס (טוויטר) יוביסופט, ברשת החברתית אינסטגרם יוביסופט, ברשת החברתית LinkedIn יוביסופט, סרטונים בערוץ היוטיוב יוביסופט, ערוץ באתר Twitch.tv יוביסופט, באתר פינטרסט
סבכי העולם החדש

סבכי העולם החדש (שם מדעי: Parulidae) היא משפחה של ציפורי שיר הנפוצה באמריקה. משפחה זו אינה קשורה למשפחת הסבכיים. המינים במשפחת סבכי העולם הישן שוכני עצים (מלבד שלושה מינים) וכולם אוכלי חרקים. במשפחה 24 סוגים ו-120 מינים. Basileuterus - בו 23 מינים. Cardellina - בו סבכי אדום מין יחיד Catharopeza bishopi. Ergaticus - בו 2 מינים. מין יחיד Basileuterus lachrymosus. Geothlypis - בו 12 מינים. מין יחיד Helmitheros vermivorum. מין יחיד Leucopeza semperi. מין יחיד Limnothlypis swainsonii. מין יחיד Microligea palustris. מין יחיד Mniotilta varia. Myioborus - בו 12 מינים. מין יחיד Oporornis agilis. Oreothlypis - בו 8 מינים. Parkesia - בו 2 מינים. Parula - בו 2 מינים. Phaeothlypis - בו 2 מינים. מין יחיד Protonotaria citrea. מין יחיד Seiurus aurocapilla. Setophaga - בו 34 מינים, ביניהם סבכון צהוב-כתר. Teretistris - בו 2 מינים - ייתכן ששייכים למשפחה עצמאית Vermivora - בו 3 מינים - בו סבכון זהוב-כנף. Wilsonia - בו 3 מינים. מין יחיד Zeledonia coronata - ייתכן ששייך למשפחה עצמאית. מדיה וקבצים בנושא סבכי העולם החדש בוויקישיתוף סבכי העולם החדש, באתר ITIS (באנגלית) סבכי העולם החדש, באתר NCBI (באנגלית) סבכי העולם החדש, באתר האנציקלופדיה של החיים (באנגלית) סבכי העולם החדש, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
מחזיקי הדת (לונדון)

קהילת מחזיקי הדת (Machzike Hadath) היא מהקהילות החרדיות העצמאיות הוותיקות בלונדון. התפרסמה ברבנים ידועי שם שעמדו בראשה. הקהילה נוסדה בשנת 1891 באיסט אנד של לונדון, אנגליה. בשנת 1893 התמזגה עם "קהילת מחזיקי שומרי שבת". בשנת 1898 רכשה הקהילה מבנה ברחוב Brick Lane, ששימש קודם לכן ככנסייה. היה זה בעקבות גלי הגירה גדולים של יהודים ממזרח אירופה שהתגוררו באזור זה. במקום זה שהתה הקהילה במשך 70 שנים. עם הידלדלות האוכלוסייה היהודית באזור עבר בית הכנסת בשנת 1970 לשכונת גולדרס גרין. בשנת 1983 נחנך מבנה חדש של בית כנסת, המשמש את הקהילה עד היום. בית הכנסת הוותיק באיסט אנד משמש היום כמסגד לאוכלוסיית המהגרים מבנגלדש המתגוררת בשכונה. הקהילה הייתה מורכבת מיהודים אשכנזים ששמרו על הנוסח המקובל של יהודי ליטא. רב הקהילה הראשון היה הרב אברהם אבא ורנר (כיהן בין השנים 1891–1911). בהמשך שימשו בקהילה רבנים מפורסמים ובהם הרב אברהם יצחק הכהן קוק, שהוזמן על ידי מנחם מנדל חייקין ובנימין דייכוסקי לכהן כרב הקהילה במהלךמלחמת העולם הראשונה, לאחר ש"נתקע" בשווייץ ולא יכול היה לשוב לארץ ישראל. הרב יחזקאל אברמסקי שימש כרב הקהילה ב-1932, לאחר יציאתו מברית המועצות. הרב הנוכחי הוא הרב אילן הלברשטט. A Fortress in Anglo-Jewry - The Story of the Machzike Hadath, Homa Bernard, SHAPIRO VALLENTINE AND COMPANY, 1953 אתר בית הכנסת
התנגשות מטוס עיט ומטוס בז

התנגשות מטוס עיט ומטוס בז הייתה תאונת אימונים אווירית בחיל האוויר הישראלי, שהתרחשה ב-1 במאי 1983, ובסופה הונחת מטוס F-15D (בז דו-מושבי) מספר 957 "מרקיע שחקים" בשלום לאחר שנתלשה ממנו כנף. ב־1 במאי 1983 ערך זוג מטוסי F-15D מטייסת 106 אימון קרב-אוויר נגד ארבעה מטוסי A-4N סקייהוק ("עיט") מטייסת 116 שדימו תקיפת שדה תעופה באזור נחל צין בנגב. האימון נערך במסגרת תרגול ימי לחימה של בסיס תל נוף. במהלך האימון נכנס טייס ה־F-15D (מטוס 957 "מרקיע שחקים") למצב של שיגור טיל אוויר-אוויר על מטוס מספר 3 ברביעיית התוקפים והתנגש עם שורש הכנף הימנית בתוקף מספר 4. מטוס הסקייהוק התפוצץ מייד והטייס (ר.ש.) ניסה לנטוש בעזרת ידית ההפלטה התחתונה, וכשפעולה זו לא הצליחה הצליח לנטוש בעזרת ידית ההפלטה העליונה. מטוס ה־F-15 נפגע גם הוא באופן קשה: כנפו הימנית נתלשה עד פתח כונס האוויר. המטוס החל להסתחרר כשהוא צולל מטה בזווית של כ־30 מעלות. כתוצאה מהקריעה, נפלט סילון של דלק מגוף המטוס, שמנע מהטייס, זיו נדיבי, ומהנווט, יהואר גל, את היכולת להבחין בכך שהכנף הימנית של המטוס חסרה. בניסיון להשתלט על סחרור המטוס הפעיל הטייס את המבער האחורי והביא לעלייה מיידית במהירות המטוס, ובנוסף הפעיל את המנועים באופן א־סימטרי. גם מייצבי הכיוון עזרו להשלמת יציבות המטוס, וכך החל הטייס לייצב בהדרגה את המטוס, כשהכנף השמאלית מספקת את העילוי הנדרש (שהושג בזכות מהירות המטוס), והזנב והמנועים את שיווי המשקל. המטוס הופנה לנחיתה מידית בבסיס רמון. הטייס הוריד את וו העצירה והנחית את המטוס במהירות כפולה מאשר בנחיתה רגילה, כ־260 קשר, במטרה להתגבר על הנזק הפיזי שהביא להקטנת העילוי. בנוסף, קרא הטייס בקשר למגדל הפיקוח להרים את רשת עצירת החירום. בשל המהירות הגבוהה של המטוס נקרע וו העצירה של המטוס, והוא המשיך בנסיעה במהירות גבוהה על פני המסלול ונעצר כשישה מטרים בלבד מרשת העצירה. רק לאחר הנחיתה גילה הטייס כי איבד חלק ניכר מהכנף. הסיבה האווירודינמית לכך שהמטוס שרד היא מכוח הזנב הכפול ובכך שהמטוס הוא דו־מנועי, ולא – היה מסתחרר ומתרסק. חברת מקדונל דאגלס, שלא האמינה תחילה ונדהמה למראה התמונות, החליטה להעניק לחיל האוויר כנף חלופית במתנה וכיסתה את עלות התיקונים. ה-F-15 שופץ תוך חודשים ספורים וחזר לטוס באופן מבצעי בטייסת. ב-19 בנובמבר 1985, במהלך משימת אבטחת טיסת צילום מעל לבנון שבה השתתף, התפתח קרב אוויר שבו הפיל בז "מרקיע שחקים" מטוס מיג 23 סורי ומטוס מיג 23 נוסף שהופל זיכה אותו ב"חצי הפלה" נוספת מאחר שלא ניתן היה לקבוע איזה מזוג הבזים שיגר את הטיל שגרם להפלתו. בסך הכל למטוס זה יש 4.5 הפלות של מטוסי אויב סורים. מירב הלפרין, אהרון לפידות, חליפת לחץ - דפים בספר הטיסות של חיל האוויר, משרד הביטחון – ההוצאה לאור, 2000, הפרק "נחיתה בכנף אחת", עמ' 297–302 סרטון של "101 הפקות", המשחזר את התאונה. פורסם לרגל יום העצמאות ה-70 סרטון המציג את התאונה אלי אנציקובסקי, אבינעם מיסניקוב, ‏התנגשות בז 957 בעייט 374, באתר "מרקיע שחקים" ניצן סדן, לעוף על הגוף בטירוף: איך הצליח F15 ישראלי לנחות עם כנף אחת?, באתר כלכליסט, 23 במאי 2020 בחקירת התאונה סיפר טיס ה-F15D כי חשב שהוא נכנס על מספר 4 במבנה התוקף (ולא על 3 כפי שהיה בפועל). Mission Impossible CREW'S STORIES
שוטון

שוטון (בלעז: Flagellum) הוא התארכות של קרום התא הכולל כפולות של מיקרוטובולים מקבילים באורך 55 מיקרומטר. בבני אדם, התא אשר משתמש בשוטון הוא תא זרע. השוטון הוא איבר דמוי שוט אשר אורגניזמים חד תאיים רבים, וכמה רב־תאיים, משתמשים בו לתנועה. השם הוא שם כולל לשלושה מבנים שונים, המצויים בכל אחת מהממלכות העיקריות בעולם הטבע. בחיידקים אמיתיים השוטון ומקטעים סליליים מסתובבים כמו בורג. בחיידקים קדומים המנגנון דומה, אך מכיל הבדלים רבים ולכן חושבים שאינו הומולוגי. בתאים איקריוטיים השוטון הוא מנגנון מורכב של הרחבות תאיות לכיוונים שונים. אלה נקראת לעיתים ריסונים (Cilia) או אונדוליפודיה (undulipodia) על מנת להדגיש את השוני. כיוון תנועת השוטון הוא באחת משתי דרכים, עם כיוון השעון (CW) ונגד כיוון השעון (CCW), כאשר השוטון נע עם כיוון השעון, החיידק "יפרפר" במקום וינוע בתנועה סיבובית, כאשר החיידק חש כי הוא מכוון כלפי מקום בעל ריכוז חומר מזון גבוה, הוא ישנה את כיוון התנועה של השוטון לנגד כיוון השעון ובכך יגרום ליצירת "צמה" של שוטונים ותנועה בקו ישר. בחיידקים אמיתיים מורכב השוטון מהחלבון flagellin ובנוי מצינור בעובי 14 ננומטר. לשוטון מבנה סלילי, והוא מתעקל בחדות ליד החיבור לדופן התא. סיבוב השוטון מתבצע על ידי מנוע חלבוני, המעוגן לממברנה בנקודת החיבור של השוטון. תנועת ה"מנוע" מתאפשרת באמצעות מעבר פרוטונים (יונים חיוביים של מימן) דרך דופן תא החיידק. אצל חיידקי הויבריו מונע המנוע על ידי גרדיאנט של נתרן. מהירות הסיבוב המתקבלת נעה בין 6,000 ל-17,000 סיבובים לדקה ללא שוטון, ועם שוטון כ-200 עד 1000 סיבובים לדקה. בחיידקים האמיתיים מסוגלים מרכיבי השוטון להרכיב שוטון באופן ספונטני, ללא אנזימים נוספים. בנייה הדרגתית של השוטון מתבצעת על ידי הוספת יחידות בקצהו. מספר השוטונים והסידור היחסי שלהם משתנה בין מינים שונים של חיידקים. חיידקים בעלי שוטון בודד נקראים Monotrichous וחיידקים בעלי מספר שוטונים - Lophotrichous. בחיידקים מסוימים קיים שוטון אחד מכל צד, תכונה המאפשרת להם כיוון לשני צדדים (אצל חיידקים אלה שוטון אחד פעיל בכל זמן נתון והם נקראים Amphitrichous. חיידקים ששוטוניהם מכוונים לכל הכיוונים קרויים Peritrichous. השוטון מהווה לעיתים קרובות ככלי ניגוח בין תומכי האבולוציה על פי דרווין, ובין תומכי תורת התכנון התבוני. ויכוח זה חל בעקבות מורכבותו של השוטון והטענה של הבריאתנים כי אינו יכול להיווצר באופן ספונטני משום שלחלקיו השונים, לכאורה, אין פעילות ביולוגית. עם זאת, קיימים במחקר הביולוגי מודלים לאבולוציה של שוטונים. גוף בזאלי אבולוציה של שוטונים ארז גרטי, שוטון – המנוע המופלא, במדור "מאגר המדע" באתר של מכון דוידסון לחינוך מדעי, 30 ביולי 2009 שוטון, באתר אנציקלופדיה בריטניקה (באנגלית)
וילהלם ראבה

וילהלם רַאבֶּה (גרמנית: Wilhelm Raabe;‏ 8 בספטמבר 1831 – 15 בנובמבר 1910) היה סופר גרמני. בנעוריו (1854-1849) עבד ראבה בחנות ספרים במגדבורג. ב-1854 התחיל ללמוד פילוסופיה והיסטוריה באוניברסיטת ברלין. באותה שנה כתב את הרומן האידילי הפופולרי שלו "כרוניקה של רחוב שפרלינג", שראה אור ב-1957 תחת שם העט יעקב קורווינוס (Jakob Corvinus). ראבה ישב כשלוש שנים בוולפנביטל, ומ-1862 בשטוטגרט. שם, כשהוא מקדיש את כל עתותיו ליצירה, כתב את הרומנים שלו "אנשי היער" (1863), "כומר הרעב" (1864), "אבו טלפאן" (1867), וכן שני קובצי סיפורים בשם "קולות רחוקים" (1865) ו"הקשת" (1869). מ-1870 ישב בקביעות בבראונשווייג, שם פרסם כמה רומנים נוספים. ראבה עסק בציור להנאתו. כ-600 מציוריו נמצאים בבעלות פרטית של צאצאיו ובמוזיאון בראונשוויג. בסיפוריו ניכרות השפעתם של ז'אן פול ודיקנס, ובמידה ידועה גם של גתה. אף על פי כן ידע לשמור על עצמיותו במחשבה ובסגנון. כיוון את נושאיו בעיקר לאדם הפשוט ולחיים הצנועים והבריאים. מצד אחר, ידע גם להתל, בהומור ובסאטירה, בבעלי היומרות. גם נימה גרמנית לאומית מובהקת מצויה בכתביו. עם זאת הצליף בשוט הסאטירה על הלאומיות הקיצונית. כאמן הצליח לעצב דמויות ברורות, אך הצליח פחות ברקמת העלילה. רבים מגיבוריו נושאים את חלומותיו אידיאליסטים של המספר. עולמו הפנימי של הגיבור תופס מקום ניכר בכתביו. ב"כרוניקה של רחוב שפרלינג" תיאר, על רקע של רחוב ברלינאי, אנשים בדרכי חייהם, שהם אספקלריה לעולם רחב יותר. ב"משרדו של האל" (1862) פנה אל הרפורמציה הפרוטסטנטית. ב"כומר הרעב", ספרו החשוב ביותר, דן בשאלות חינוך והתפתחות. ב"אבו טלפאן" יש מביקורת התרבות החדשה. בספריו המאוחרים מורגשת השפעת הפסימיות של ארתור שופנהאואר. ראבה חזה את משברה המוסרי של אירופה, אך אף על פי כן נטה להאמין בניצחונם של הכוחות הבונים שבאדם. באמונה זו היה הרבה מן ההישענות על ערכים מסורתיים. מדיה וקבצים בנושא וילהלם ראבה בוויקישיתוף וילהלם ראבה, באתר אנציקלופדיה בריטניקה (באנגלית) כתבי וילהלם ראבה בפרויקט גוטנברג (באנגלית) וילהלם ראבה, במסד הנתונים הקולנועיים IMDb (באנגלית) וילהלם ראבה, במסד הנתונים הקולנועיים KinoPoisk (ברוסית) קורווינוס בלטינית = ראבה בגרמנית = עורב. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יוברט קלר

יוברט קלר (בצרפתית: Hubert Keller; נולד ב-1954) הוא שף צרפתי, שמפורסם בשל מסעדות הדגל שלו, הנושאות את השם "Fleur de Lys", ושוכנות בלאס וגאס ובסן פרנסיסקו. קלר נולד באלזס, צרפת, והוא בוגר בית ספר למלונאות בשטרסבורג. הוא החל כשף מגדנאות, במסעדות שונות כמו "אוברז' דה ל'איל", אניית התענוגות "מרמוז", "דומיין דה שטונף", ו"מולין דה מוז'ן" בצרפת ו"La Cuisine du Soleil" בסאו פאולו, ברזיל. הוא התלמד אצל פול האברלן, פול בוקיז, ורוז'ה ורז'ה לפני שהגיע לסן פרנסיסקו ב-1982 על מנת לשקם את מסעדת "Sutter 500" שאינה פועלת כיום. ב-1986 הוא נעשה בעלים-שותף ושף של מסעדת "Fleur de Lys" המקורית בסן פרנסיסקו. בשלב מאוחר יותר הוא פתח בורגר בר לאניני טעם בלאס וגאס, נבדה, שבו הוא הגיש "בורגר רוסיני" ב-60 דולר, אותו הכין מבשר בקר קובה אמריקני, פואה גרא מוקפץ וכמהין מגורדות. מעט אחרי-כן הוא פתח סניף נוסף של מסעדת "Fleur de Lys", ב-Mandalay Bay. קלר גם פתח סטקייה בסגנון צרפתי במרכזה של סנט לואיס בשם "SLEEK". הוא שימש כשף המייעץ של "מועדון 19" במלון ב־Pebble Beach, California.‏ הוא מחברו של הספר "מטבחו של יוברט קלר" (The Cuisine of Hubert Keller) ומחבר-שותף ביחד עם ד"ר דין אורניש של הספר "אכול יותר, שקול פחות" ( Eat More, Weigh Less). קלר היה השף האורח הראשון ביחד עם Jean-Marc Fullsack שבישל ארוחת ערב לנשיא (ביל קלינטון) ולימד את שף הבית הלבן בישול בריא ביחד עם Jean-Marc Fullsack. ב-1988 יוברט קלר דורג כאחד מ"10 השפים החדשים הטובים ביותר באמריקה" בידי כתב העת "Food & Wine".‏ ב-1997 הוא זכה בפרס מאת "איגוד ג'יימס בירד" כשף האמריקני הטוב ביותר בקליפורניה. קלר גם קיבל מאיגוד ג'יימס בירד אות כבוד על מפעל לחיים ב-2003. ב-2006, קלר זכה בפרס הקולינריה מידי כתב העת "Men's Hair". מסעדת "Fleur de Lys" בסן פרנסיסקו דורגה כאחת מ-40 המסעדות הטובות ביותר בארצות הברית ב-2004, 2005 ו-2006 בידי מדריך המסעדות "גאיו", והוענק לה כוכב ב"מדריך מישלן האדום" ב-2006. "Fleur de Lys" גם דורגה כאחת מ-25 המסעדות הטובות ביותר בארצות הברית בידי כתב העת "Food & Wine". מסעדת "Fleur de Lys" בסן פרנסיסקו נכללת במדריך "השולחנות הגדולים בעולם". .Hubert Keller, John Harrisson, The Cuisine of Hubert Keller, Ten Speed Press, 1996 Hubert Keller, Penelope Wisner (April 2009). Burger Bar: Build Your Own Ultimate Burgers. מדיה וקבצים בנושא יוברט קלר בוויקישיתוף אתר האינטרנט הרשמי של יוברט קלר יוברט קלר, ברשת החברתית פייסבוק יוברט קלר, ברשת החברתית אקס (טוויטר) יוברט קלר, ברשת החברתית אינסטגרם הביוגרפיה של יוברט קלר, starchefs.com הביוגרפיה של יוברט קלר, usmenuguide.com מי ומי באוכל ומשקה באמריקה, jamesbeard.org ‏40 המסעדות הטובות ביותר בארצות הברית לשנת 2004, gayot.com מסעדת "Fleur de Lys" בסן פרנסיסקו נבחרה בידי מדריך גאיו כאחת מ-40 המסעדות הטובות ביותר בארצות הברית לשנת 2005, gayot.com מסעדת "Fleur de Lys" בסן פרנסיסקו נבחרה בידי מדריך גאיו כאחת מ-40 המסעדות הטובות ביותר בארצות הברית לשנת 2006, gayot.com קרול נס, כוכבי מישלן למסעדות אזור מפרץ סן פרנסיסקו, 3 באוקטובר 2006‏sfgate.com
מחזור ארבע פעימות

מחזור ארבע פעימות הוא סיווג של מנוע בעירה פנימית. מנוע ארבע פעימות פועל בצורה מחזורית. כל מחזור מורכב מארבע פעימות, שרק אחת מהן מספקת כוח לצרכן. מנוע ארבע פעימות משמש להנעת מכוניות, אופנועים, כלי שיט גדולים וכלי טיס. מנועי ארבע פעימות בדרך כלל שקטים יותר ובעלי נפח גדול בהשוואה למנועי שתי הפעימות. מנוע ארבע פעימות מבצע את עבודתו על ידי ארבעה מהלכי בוכנה, שנעה בתוך הצילינדר: יניקה, דחיסה, עבודה, פליטה. בראש כל גליל שני שסתומים - שסתום יניקה ושסתום פליטה. כיום נפוצים גם מנועים בעלי ארבעה שסתומים - שני שסתומי פליטה ושני שסתומי יניקה. כך ניתן לשפר את טיב הבערה מבלי צורך להגדיל את נפח המנוע. במהלך פעימת היניקה שסתום היניקה פתוח והבוכנה יורדת עד לנקודה התחתונה ביותר (נקודה מתה תחתונה - נמ"ת). כתוצאה מכך הנפח בגליל גדל ותת-הלחץ גורם לתערובת הבערה - במנועי בנזין: תערובת של בנזין ואוויר מהמאייד, במנועי דיזל: אוויר נקי - להיכנס לחלל הצילינדר. במהלך פעימת הדחיסה שני השסתומים סגורים והבוכנה עולה, בכוח האינרציה מהמהלך הקודם (ובמהלך ראשון - מהכוח שניתן לה על ידי המתנע). כתוצאה מכך נפח תערובת הבערה בגליל קטן, הלחץ והטמפרטורה עולים. לקראת סוף המהלך של הבוכנה כלפי מעלה, ניצתת התערובת. במנועי בנזין התערובת ניצתת על ידי ניצוץ שיוצר המצת, ובמנועי דיזל מוזרק למערכת סולר אשר ניצת כתוצאה מהטמפרטורה הגבוהה שיוצר תהליך הדחיסה. פיצוץ התערובת בגליל יוצר הדף הגורם לבוכנה לרדת שוב, ולהפוך את האנרגיה של הפיצוץ לאנרגיה קינטית היוצרת תנועה קווית, שהטלטל הופך לתנועה סיבובית ומסובב את גל הארכובה (ציר המנוע), אשר מחובר לגלגלים. מהלך זה נקרא פעימת עבודה, והוא המהלך היחידי מבין ארבעה מהלכי הבוכנה שבו הבוכנה מניעה את ציר המנוע. במהלך פעימת הפליטה שסתום הפליטה נפתח והבוכנה עולה עד לנקודה העליונה ביותר (נקודה מתה עליונה - נמ"ע), כתוצאה מהאינרציה ממהלך העבודה. כתוצאה מכך הנפח בצילינדר קטן והגזים השרופים נפלטים החוצה דרך השסתום לכיוון סעפת הפליטה והמפלט. לאחר מכן הבוכנה שוב מתחילה לרדת, ומתחיל מחזור חדש. פתיחת וסגירת השסתומים המתאימים ברגע הנכון מתבצעת על ידי גל זיזים. גל הזיזים מונע על ידי גל הארכובה של המנוע באמצעות רצועה או שרשרת תזמון ולעיתים באופן ישיר על ידי גלגלי שיניים. מחזור שתי פעימות מנוע ונקל מנוע ארבע פעימות באתר Howstuffworks